**Oznámenie o výberovom konaní**

V zmysle § 10 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ktorým sa ustanovujú kvalifikačné predpoklady pre jednotlivé kategórie pedagogických zamestnancov a odborných zamestnancov **v y h l a s u j e** riaditeľstvo Spojenej školy sv. Košických mučeníkov **výberové konanie** na obsadenie nasledujúcich pracovných miest:

***Kategória voľného pracovného miesta:***

**Učiteľ pre základnú umeleckú školu – klavír**

**Učiteľ pre základnú umeleckú školu – spev**

**Učiteľ pre základnú umeleckú školu - gitara**

**Vychovávateľ v školskom klube detí – skrátený úväzok (50%)**

***Požadované kvalifikačné predpoklady a iné požiadavky:***

* kvalifikačné predpoklady pre výkon pedagogickej činnosti a pre príslušný druh a typ školy podľa zákona MŠVVaŠ SR č. 138/2019 Z. z., o pedagogických zamestnancoch a odborných zamestnancoch a o zmene a doplnení niektorých zákonov, ktorým sa ustanovujú kvalifikačné predpoklady a osobitné kvalifikačné predpoklady pre výkon pracovnej činnosti v príslušnej kategórii alebo podkategórii pedagogického zamestnanca
* bezúhonnosť
* zdravotná spôsobilosť
* ovládanie štátneho jazyka
* schopnosť vychovávať v kresťanskom duchu
* kreativita, pozitívny vzťah k deťom

***Zoznam požadovaných dokladov:***

* prihláška do výberového konania
* kópie dokladov o vzdelaní
* profesijný životopis
* krstný, prípadne **sobášny (cirkevný)** list, nie starší ako tri mesiace,
* odporúčanie správcu farnosti v mieste bydliska uchádzača
* čestné vyhlásenie o bezúhonnosti
* doklad o zdravotnej spôsobilosti na výkon pracovnej činnosti
* písomný súhlas uchádzača s použitím osobných údajov na účely výberového konania

Ponúkaný plat: – v zmysle zákona č. 533/2003 Z. z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a nariadenia vlády SR č. 296/2022 Z. z. ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

Prihlášky a požadované doklady do výberového konania je potrebné zaslať doporučene poštou alebo priniesť osobne **do 21. novembra 2023** na adresu: **Spojená škola sv. Košických mučeníkov, Čordákova 50, 040 23 Košice.**

Výberové konanie sa uskutoční dňa **24. novembra 2023 od 9:00 hod.** na Spojenej škole sv. Košických mučeníkov, Čordákova 50, Košice – KVP.

V Košiciach 27.10.2023

RNDr. Adriana Bariová

riaditeľka školy